Будынак Галоўнага штаба (Санкт-Пецярбург)

Будынак Галоўнага штаба (руск.: Здание Главного штаба) — гістарычны будынак, які размяшчаецца на Палацавай плошчы ў Санкт-Пецярбургу. Будаўніцтва будынка працягвалася з 1819 па 1829. Архітэктар: К. І. Росі. Скульптары: С. С. Піменаў, В. І. Дземут-Маліноўскі. У заходняй частцы будынка знаходзіцца камандаванне Заходняй ваеннай акругі — найбуйнейшай ваеннай акругі Расіі, якая ўключае абсалютную большасць насельніцтва, Маскву і Санкт-Пецярбург. камандуючы — генерал-полковник Сідараў. Усходняя частка будынка перададзена Дзяржаўнаму Эрмітажу, які размясціў у будынку карціны XIX—XX стагоддзяў, пераважна імпрэсіяністаў, і праводзіць у будынку часовыя выстаўкі сучаснага мастацтва. Архітэктура Цэнтральная частка будынка складаецца з двух карпусоў, злучаных аркай, якія складаюць разам дугу агульнай даўжынёй 580 метраў. У будынках, акрамя Галоўнага Штаба, размяшчаліся Ваеннае міністэрства, Міністэрства замежных спраў і Міністэрства фінансаў (ва ўсходнім корпусе). Пасля Кастрычніцкай рэвалюцыі ў будынку размяшчаўся Наркамат Замежных спраў, а пасля аддзяленне міліцыі. У цяперашні час частка будынка належыць Заходняй ваеннай акрузе. У 1993 годзе ўсходняе крыло будынка Галоўнага штаба перададзена Эрмітажу. З боку Неўскага праспекта да будынка прыбудаваны флігель, дзе размяшчалася Вольнае эканамічнае таварыства. Да 1840-х гадоў на рагу Неўскага праспекта знаходзіўся стары будынак. У 1845 - 1846 гадах на гэтым участку архітэктар І. Д. Чэрнік пабудаваў новы будынак, фасад якога вырашаны ў агульных формах з Галоўным штабам. У 2008 годзе быў праведзены тэндэр на рэканструкцыю ўсходняга крыла будынка Галоўнага штаба. Яго выйграў кансорцыум кампаній «Інтарсія» і «Возрождение». Міжнародны банк рэканструкцыі і развіцця зацвердзіў рашэнне тэндэрнай камісіі і кошт прац 4 418 414 868 рублёў. Зноскі Літаратура Пилявский В. И. Зодчий Росси. М.-Л.: ГИАиГ, 1951. Раскин А. Г. Триумфальные арки Ленинграда. Л.: Лениздат, 1985, с 69-91. Гусаров А.Ю. Памятники воинской славы Петербурга. — СПб, 2010. — ISBN 978-5-93437-363-5.